Public procurement notice: Contract Notice
Published: 2020-11-18
Buyer: DSB
Country: DK
Contract type: Works
Procedure: Negotiated procedure
CPV classification: 45000000: Construction work | 45210000: Building construction work | 45213000: Construction work for commercial buildings | 45220000 | 45230000
Estimated value: 1200000000 DKK
Submission deadline: 2020-12-15
Award criteria: The most economic tender
EU fund: ESF

Technical requirements: Entrepriseudbud (tidlig involvering) vedrørende etablering af togværksted med tilhørende baneanlæg i Næstved
Det er med glæde, at DSB kan indbyde interesserede entreprenører til at afgive tilbud på opførelse af værkstedsbygninger med tilknyttede baneanlæg ved Næstved (herefter Værkstedet).
Værkstedet skal benyttes til reparation- og vedligehold af DSB’s nyindkøbte ellokomotiver (Vectron) og togstammer (Talgo) samt eksisterende dobbeltdækkervogne. DSB forventer, at Værkstedet skal DGNB-certificeres (guld). Værkstedet skal rumme reparations- og vedligeholdelsesfaciliteter samt kontor, hjulafdrejning, sporanlæg og opstillingsfaciliteter mv. Opgaven omfatter forventeligt derudover ombygning af bro og omlægning af veje i og uden for værkstedsområdet. Det er forventningen, at der indgås en særskilt totalentreprisekontrakt vedrørende ombygning af bro og omlægning af veje uden for værkstedsområdet.
Det er med glæde, at DSB kan indbyde interesserede entreprenører til at afgive tilbud på opførelse af værkstedsbygninger med tilknyttede baneanlæg ved Næstved (herefter Værkstedet).
Værkstedet skal benyttes til reparation- og vedligehold af DSB’s nyindkøbte ellokomotiver (Vectron) og togstammer (Talgo) samt eksisterende dobbeltdækkervogne. DSB forventer, at Værkstedet skal DGNB-certificeres (guld). Værkstedet skal rumme reparations- og vedligeholdelsesfaciliteter samt kontor, hjulafdrejning, sporanlæg og opstillingsfaciliteter mv. Opgaven omfatter forventeligt derudover ombygning af bro og omlægning af veje i og uden for værkstedsområdet. Det er forventningen, at der i samarbejdets fase 1 jf. nedenfor, indgås en særskilt totalentreprisekontrakt vedrørende ombygning af bro og omlægning af veje uden for værkstedsområdet.
DSB har i juni 2020 indgået totalrådgiverkontrakt med Rambøll om projektering af værkstederne. Rambøll´s ydelser er beskrevet i udbudsmaterialet, hvortil der henvises. DSB ønsker at inddrage en totalentreprenør tidligt i projektet, forventeligt i projektforslagsfasen, for at få totalentreprenørens sparring og rådgivning i forbindelse med optimering af projekt, tid og økonomi for projektet. Projektet er faseopdelt, og består af følgende faser:
Samarbejdsfasen vedrører forventeligt optimering af projektforslaget, myndighedsprojektet og løber frem til tidspunktet for modtagelse af byggetilladelse. En samarbejdsaftale regulerer parternes samarbejde i fase 1, herunder bl.a. ydelser med relation til økonomi, tid, bygbarhed, evaluering af samarbejdet m.v. Det er DSB´s klare forventning, at samarbejdet mellem DSB, totalrådgiveren og totalentreprenøren bidrager positivt til projektet, og at samarbejdet har karakter af åbenhed, gennemsigtighed og respekt for de faglige kompetencer på alle sider af bordet. Ved afslutningen af samarbejdsfasen overgår projektet til en almindelig totalentreprise, og der indgås en totalentreprisekontrakt om udførelse af opgaven. Overgangen til totalentreprise er i øvrigt betinget af DSB´s godkendelse af projekt, tid og økonomi for det videre forløb af projektet. Der henvises i øvrigt til udbudsmaterialet for en nærmere beskrivelse af indholdet af faserne.
Udbuddet af det samlede projekt sker på grundlag af den af COWI (bygherrerådgiver) udarbejdede Design Specification (Byggeprogram) samt relevante bilag vedlagt udbudsmaterialet. Parallelt med udbuddet arbejder Rambøll videre med byggeprogram/dispositionsforslag, som ifølge planen er godkendt inden samarbejdsaftalen underskrives, samt projektforslaget, som ifølge planen er under udarbejdelse, når samarbejdsaftalen underskrives. DSB tager forbehold for tilpasninger i omfanget af projektet under udbudsprocessen, ligesom tages der forbehold for, at hovedtidsplaner, jf. bilag E.A og E.B og de økonomiske mål angivet i samarbejdsaftalen jf. bilag F tilpasses under udbudsprocessen.
Udbuddet gennemføres som udbud med forhandling i henhold til forsyningsvirksomhedsdirektivets artikel 47.
Såfremt der modtages flere end 3 ansøgninger, der alle opfylder minimumskravene jf. afsnit III.1.2), vil der ske udvælgelse. Ved udvælgelsen blandt de egnede ansøgere vil DSB udvælge de 3 ansøgere, som i lyset af den udbudte opgave vurderes (i prioriteret rækkefølge) at have:
Vurderingen af ansøgers referencer vil ske ud fra en samlet vurdering af de af ansøgeren fremsendte referencer, jf. pkt. III.1.3).
Ved ”relevante referencer” forstås projekter af en betydelig økonomisk størrelse, og som har en kompleksitet og indeholder hovedydelser svarende til det udbudte projekt, jf. udbudsbekendtgørelsens punkt II.1.4) samt punkt II.2.4). Ved vurderingen af relevansen af referencerne vil der blive lagt særlig positiv vægt på udførelse af værksted/bygning med baneanlæg, som dokumenterer ansøgers erfaringer med udførelse af opgaver, hvor der er interaktion mellem bygning og banearbejder (f.eks. anlæg af spor i værksted) samt ansøgers erfaringer med projekter, hvor ansøger har været inddraget i de tidlige projekteringsfaser (før færdiggørelse af hovedprojekt/udbudsprojekt) uden at være totalentreprenør på dette tidspunkt.
Derudover lægges der vægt på udførelse af tilsvarende eller lignende banetekniske opgaver, herunder udførelse af opstillingsspor samt andre tilsvarende eller lignende byggetekniske opgaver, herunder værksteder, lagerhaller, produktionshaller m.v. samt på, om der har været fokus på bæredygtighed i projektet.
Ved vurderingen af ”de mest relevante generelle faglige kompetencer inden for bæredygtighed” lægges der vægt på graden af virksomhedens generelle fokus på bæredygtighed, som bl.a. kan dokumenteres ved implementeret bæredygtighedsstrategi/bæredygtighedspolitik, fastsatte virksomhedsmål relateret til bæredygtighed, organisatoriske tiltag, der understøtter bæredygtighed eller andre generelle tiltag med fokus på bæredygtighed.
DSB tager forbehold for at tildele kontrakten på baggrund af tilbudsgivernes indledende tilbud. DSB tager forbehold for tilpasninger i omfanget af projektet under udbudsprocessen, ligesom der tages forbehold for, at hovedtidsplaner, jf. bilag E.A og E.B og de økonomiske mål angivet i samarbejdsaftalen jf. bilag F tilpasses under udbudsprocessen.


Award value: 1200000000